FI Euroopan unionin virallinen lehti L 242/15

KOMISSION DELEGOITU ASETUS (EU) 2016/1614,

annettu 8 päivänä syyskuuta 2016,

maito- ja maitotuotealan tilapäisistä poikkeustoimenpiteistä rasvattoman maitojauheen julkisen interventiojakson jatkamiseksi vuonna 2016 ja rasvattoman maitojauheen julkisen interventiojakson aikaistamiseksi vuonna 2017 sekä delegoidusta asetuksesta (EU) 2016/1238 poikkeamisesta siltä osin kuin on kyse asetuksen (EY) N:o 826/2008 soveltamisen jatkamisesta täytäntöönpanoasetuksen (EU) N:o 948/2014 mukaisen yksityisen varastoinnin tuen osalta ja asetuksen (EU) N:o 1272/2009 soveltamisen jatkamisesta tämän asetuksen mukaisen julkisen intervention osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 219 artiklan 1 kohdan yhdessä sen 228 artiklan kanssa,

sekä katsoo seuraavaa:

(1) Maito- ja maitotuotealalla vallitsee tällä hetkellä markkinahäiriötilanne, koska kysyntä ja tarjonta ovat vakavasti epätasapainossa.

(2) Rasvattoman maitojauheen tuotanto unionissa kasvoi 18 prosentilla vuoden 2016 tammi- ja huhtikuun välisenä aikana lisääntyneen maidontuotannon seurauksena; samalla ajanjaksolla vienti laski kahdeksan prosenttia. Rasvattoman maitojauheen viennin osuus on perinteisesti noin 40–50 prosenttia unionin rasvattoman maitojauheen kokonaistuotannosta.

(3) Siitä johtuen rasvattoman maitojauheen hintoihin unionissa kohdistuu edelleen alenemispaineita.

(4) Asetuksen (EU) N:o 1308/2013 12 artiklan d alakohdassa säädetään, että rasvattoman maitojauheen julkinen interventio on mahdollista 1 päivästä maaliskuuta 30 päivään syyskuuta. Komission delegoidun asetuksen (EU) 2015/1549 (2) mukaisesti vuonna 2016 rasvattoman maitojauheen julkinen interventio on mahdollista 1 päivästä tammikuuta 30 päivään syyskuuta.

(5) Jotta voidaan tarjota mahdollisuus hyödyntää nopeasti kaikkia mahdollisia markkinatoimenpiteitä ja varautua tilanteeseen, jossa rasvattoman maitojauheen hinnat laskevat edelleen ja markkinahäiriöt pahenevat, on keskeisen tärkeää, että julkinen interventio on mahdollista rasvattoman maitojauheen osalta keskeytyksettä siihen asti, kun uusi interventiokausi alkaa 1 päivänä maaliskuuta 2017.

(6) Sen vuoksi on aiheellista jatkaa rasvattoman maitojauheen interventio-ostojen jaksoa vuoden 2016 osalta 31 päivään joulukuuta 2016 saakka ja vahvistaa interventio-ostojen alkamisajankohdaksi vuoden 2017 osalta 1 päivä tammikuuta.

(7) Interventio-ostojen jakson jatkaminen 30 päivästä syyskuuta 201631 päivään joulukuuta 2016 vastaa komission delegoidun asetuksen (EU) 2016/1238 (3) ja komission täytäntöönpanoasetuksen (EU) 2016/1240 (4), joilla korvataan 1 päivästä lokakuuta 2016 komission asetus (EY) N:o 826/2008 (5) ja komission asetus (EU) N:o 1272/2009 (6), soveltamispäivää. Jatkuvuuden ja oikeusvarmuuden vuoksi on aiheellista säätää poikkeuksesta, jonka mukaan asetusta (EY) N:o 826/2008 sovelletaan edelleen rasvattoman maitojauheen yksityisen varastoinnin tukea koskeviin hakemuksiin, jotka on jätetty komission täytäntöönpanoasetuksen (EU) 948/2014 (7) mukaisesti, ja asetusta (EU) N:o 1272/2009 sovelletaan edelleen rasvatonta maitojauhetta koskeviin tarjouksiin, jotka on jätetty tämän asetuksen mukaisesti.

(8) Jotta voidaan varmistaa, että tässä asetuksessa säädetyt tilapäiset toimenpiteet vaikuttavat markkinoihin välittömästi ja edistävät hintojen vakautumista, tämän asetuksen olisi tultava voimaan sitä päivää seuraavana päivänä, jona se julkaistaan,

ON HYVÄKSYNYT TÄMÄN ASETUKSEN:

1 artikla

Poikkeaminen asetuksesta (EU) N:o 1308/2013

Poiketen siitä, mitä asetuksen (EU) N:o 1308/2013 12 artiklan d alakohdassa säädetään, jaksoa, jona rasvattoman maitojauheen julkinen interventio on mahdollista vuonna 2016, jatketaan 31 päivään joulukuuta 2016.

Poiketen siitä, mitä asetuksen (EU) N:o 1308/2013 12 artiklan d alakohdassa säädetään, vuonna 2017 julkinen interventio on rasvattoman maitojauheen osalta mahdollista 1 päivästä tammikuuta 30 päivään syyskuuta.

2 artikla

Poikkeaminen asetuksesta (EU) 2016/1238

Poiketen siitä, mitä delegoidun asetuksen (EU) 2016/1238 10 ja 11 artiklassa säädetään, asetusta (EY) N:o 826/2008 sovelletaan edelleen rasvattoman maitojauheen yksityisen varastoinnin tukea koskeviin hakemuksiin, jotka on jätetty ennen 1 päivää maaliskuuta 2017 täytäntöönpanoasetuksen (EU) N:o 948/2014 mukaisesti.

Poiketen siitä, mitä delegoidun asetuksen (EU) 2016/1238 10 ja 11 artiklassa säädetään, asetusta (EU) N:o 1272/2009 sovelletaan edelleen rasvatonta maitojauhetta koskeviin tarjouksiin, jotka on jätetty ennen 1 päivää tammikuuta 2017 tämän asetuksen 1 artiklan ensimmäisen kohdan mukaisesti.

3 artikla

Voimaantulo

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä syyskuuta 2016. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) Komission delegoitu asetus (EU) 2015/1549, annettu 17 päivänä syyskuuta 2015, maito- ja maitotuotealan tilapäisistä poikkeustoimenpiteistä voin ja rasvattoman maitojauheen julkisen interventiojakson jatkamiseksi vuonna 2015 ja voin ja rasvattoman maitojauheen julkisen interventiojakson aikaistamiseksi vuonna 2016 (EUVL L 242, 18.9.2015, s. 28).

(3) Komission delegoitu asetus (EU) 2016/1238, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä julkisen intervention ja yksityisen varastoinnin tuen osalta (EUVL L 206, 30.7.2016, s. 15).

(4) Komission täytäntöönpanoasetus (EU) 2016/1240, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta (EUVL L 206, 30.7.2016, s. 71).

(5) Komission asetus (EY) N:o 826/2008, annettu 20 päivänä elokuuta 2008, yksityisen varastoinnin tuen myöntämistä koskevista yhteisistä säännöistä eräiden maataloustuotteiden alalla (EUVL L 223, 21.8.2008, s. 3).

(6) Komission asetus (EU) N:o 1272/2009, annettu 11 päivänä joulukuuta 2009, neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta (EUVL L 349, 29.12.2009, s. 1).

(7) Komission täytäntöönpanoasetus (EU) N:o 948/2014, annettu 4 päivänä syyskuuta 2014, yksityisen varastoinnin tuen myöntämisestä rasvattomalle maitojauheelle ja tuen määrän vahvistamisesta ennakolta (EUVL L 265, 5.9.2014, s. 18).